**LĪGUMS**

(par bezkontakta plastikāta karšu iegādi)

*Rīgā,*

*Parakstīšanas datums ir pēdējā pievienotā*

*droša elektroniskā paraksta un tā laika zīmoga datums*

**Rīgas valstspilsētas pašvaldības policija** (turpmāk – **Pasūtītājs**), tās priekšnieka **Juris Lūkass** personā, kurš rīkojas saskaņā ar Rīgas domes 2023. gada 30. augusta saistošo noteikumu Nr. RD-23-235-sn “Rīgas valstspilsētas pašvaldības nolikums” 74. punktu, Rīgas domes 2020. gada 6. augusta nolikuma Nr. 39 “Rīgas valstspilsētas pašvaldības policijas nolikums” 12. punktu un Rīgas valstspilsētas pašvaldības 2025. gada 30. jūnija rīkojumu Nr. RD-25-132-ip, no vienas puses, un

**SIA “AKINA”,** reģistrācijas Nr. 40003742820 (turpmāk – **Piegādātājs**), tās \_\_\_\_\_ personā, kurš rīkojas pamatojoties uz \_\_\_\_\_\_, no otras puses, bet abas līguma slēdzējas puses kopā un katra atsevišķi sauktas – **Puses**,

pamatojoties uz Pasūtītāja Inovatīvo tehnoloģiju grupas galvenā speciālista 2025. gada 22. jūlija ziņojumu Nr. RPP-25-1205-dv, noslēdz šo līgumu (turpmāk – **Līgums**):

1. Līguma priekšmets

Pasūtītājs pērk, bet Piegādātājs izgatavo un piegādā Pasūtītājam 1 500 (viens tūkstotis pieci simti) bezkontakta plastikāta kartes (turpmāk – Prece), saskaņā ar Līguma pielikumu “Tehniskā specifikācija-Finanšu piedāvājums” (turpmāk – Pielikums) un Līguma noteikumiem.

1. Līguma summa un norēķinu kārtība
	1. Preces cena ietver visus ar tās izgatavošanu un piegādi saistītos izdevumus, tai skaitā normatīvajos aktos paredzētos nodokļus, izņemot pievienotās vērtības nodokli 21% (turpmāk – **PVN**).
	2. Preces 1 (vienas) vienības cena bez PVN ir EUR 1,98 (viens *euro*, 98 centi).
	3. Līguma summa bez PVN ir EUR 2 970,00 (divi tūkstoši deviņi simti septiņdesmit *euro*, 00 centi). PVN līguma summai ir EUR 623,70 (seši simti divdesmit trīs *euro*, 70 centi). **Kopējā Līguma summa ar PVN ir EUR 3 593,70 (trīs tūkstoši pieci simti deviņdesmit trīs *euro*, 70 centi).**
	4. Samaksa par Preci tiek veikta pamatojoties uz abu Pušu parakstītu pieņemšanas-nodošanas aktu (turpmāk – **Akts**) un Piegādātāja iesniegto rēķinu.
	5. Pasūtītājs pasūta Preci pēc vajadzības sava budžeta līdzekļu ietvaros. Līguma summa var netikt pilnībā iztērēta Līguma darbības termiņa laikā
	6. Aktu no Pasūtītāja puses ir tiesīga parakstīt Līguma 8. sadaļā norādītā par Līguma izpildi atbildīgā persona vai tās pienākumu izpildītājs.
	7. Piegādātājs rēķina iesniegšanai izmanto Rīgas valstspilsētas pašvaldības portālu www.eriga.lv (turpmāk – elektroniskais rēķins), norādot:

**Saņēmējs: Rīgas valstspilsētas pašvaldība;**

**Adrese: Rātslaukums 1, Rīga, LV-1050;**

**Reģistrācijas numurs: 90011524360;**

**PVN reģistrācijas Nr.: LV90011524360;**

**Banka: Luminor Bank AS Latvijas filiāle**

**SWIFT kods: RIKOLV2X;**

**Konts: LV41RIKO0021800014010;**

**RD iestāde: Rīgas valstspilsētas pašvaldības policija;**

**RD iestādes adrese: Valērijas Seiles iela 12A, Rīga, LV-1019;**

**RD iestādes kods: 219.**

* 1. Elektroniskos rēķinus apmaksai Piegādātājs iesniedz Pasūtītājam, izvēloties vienu no rēķina piegādes kanāliem:
		1. izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu (WEB API);
		2. augšupielādē rēķinu failus portālā www.eriga.lv, atbilstoši portāla www.eriga.lv sadaļā “Rēķinu iesniegšana” norādītajai informācijai par failu augšupielādi XML formātā;
		3. izmanto manuālu rēķina informācijas ievades Web formu portāla www.eriga.lv sadaļā “Rēķinu iesniegšana”.
	2. Līgumā noteiktā kārtībā iesniegts elektronisks rēķins nodrošina Pusēm elektroniskā rēķina izcelsmes autentiskumu un satura integritāti.
	3. Puses vienojas, ka elektroniskā rēķina apmaksa tiks veikta 14 (četrpadsmit) dienu laikā un termiņu skaita no dienas, kad Piegādātājs, atbilstoši pašvaldības portālā www.eriga.lv, sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.
	4. Piegādātājs ir pienākums pašvaldības portālā www.eriga.lv sekot līdzi iesniegtā elektroniskā rēķina apstrādes statusam.
	5. Ja Piegādātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Pasūtītājs šādu elektronisko rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Izpildītājs ir iesniedzis atkārtoto elektronisko rēķinu.
	6. Pasūtītājs ir tiesīgs neapmaksāt elektronisko rēķinu, ja Preces piegādes un/vai pieņemšanas laikā tiek konstatēti trūkumi. Elektroniskais rēķins tiek apmaksāts tad, kad Piegādātājs ir novērsis konstatētos trūkumus.
1. Preces piegādes kārtība
	1. Piegādātājs piegādā Pasūtītājam Preci noteiktā apjomā ne ilgāk kā 21 (divdesmit vienas) dienas laikā, skaitot no dienas, kad Pasūtītājs ir iesniedzis Piegādātājam pasūtījuma pieteikumu, tajā norādot pasūtītās Preces apjomu. Prece tiek piegādāta uz Pasūtītāja adresi Valērijas Seiles ielā 12A, Rīgā, LV-1019. No Pasūtītāja puses pasūtījuma pieteikumu sagatavo Līguma 8. sadaļā norādītā par Līguma izpildi atbildīgā persona vai tās pienākumu izpildītājs.
	2. Līguma summā ir iekļautas visas izmaksas, kas Izpildītājam var rasties, izpildot Līguma 3.1. punktā noteikto.
	3. Pasūtītājs Preci pieņem pēc to skaita un pārbaudes, pamatojoties uz Izpildītāja iesniegto pavaddokumentu, ko paraksta Pušu Līguma 8. sadaļā norādītā par Līguma izpildi atbildīgā persona vai tā pienākumu izpildītājs.
	4. Ja Pasūtītājs Precei ir konstatējis kādus trūkumus vai neatbilstību Līguma noteikumiem, Pasūtītājs 3 (trīs) darba dienu laikā no trūkumu konstatēšanas dienas iesniedz Piegādātājam pretenziju, kurā norādīti konstatētie Preces trūkumi, nosūtot to uz Piegādātāja par Līgumu atbildīgās personas e-pastu.

3.6. Prece, kas neatbilst Līguma nosacījumiem, netiek pieņemta. Šādas Preces piegādes gadījumā, Piegādātājs nomaina nekvalitatīvo Preci ar kvalitatīvu ne vēlāk kā 5 (piecu) darba dienu laikā no pretenziju saņemšanas brīža.

1. **Pušu** **atbildība**
	1. Puses ir atbildīgas par savas darbības vai bezdarbības rezultātā otrai Pusei un/vai trešajām personām nodarītajiem zaudējumiem un atlīdzina tos pilnā apmērā.
	2. Piegādātājs ir atbildīgs par Līguma 3.1. un 3.6. punktā minētā termiņa ievērošanu, un neievērošanas gadījumā Pasūtītājs ir tiesīgs prasīt no Piegādātāja līgumsodu 1% (viena procenta) apmērā no Līguma summas par katru kavējuma dienu, bet kopsummā ne vairāk par 10% (desmit procentiem) no Līguma summas.
	3. Pasūtītājs ir atbildīgs par Līguma 2.9. punktā noteiktā norēķina termiņa ievērošanu un kavējuma gadījumā, Izpildītājs ir tiesīgs prasīt no Pasūtītāja līgumsodu 1% (viena procenta) apmērā no kavētās norēķina summas par katru kavējuma dienu, bet kopsummā ne vairāk par 10% (desmit procentiem) no nokavētās norēķina summas.
	4. Ja Līgums tiek izbeigts saskaņā ar Līguma 5.4.1., 5.4.2. un/vai 5.4.3. apakšpunktu, Pasūtītājs no Piegādātāja ir tiesīgs prasīt līgumsodu 10% (desmit procentu) apmērā no Līguma summas.
	5. Līgumsoda samaksa neatbrīvo Puses no savu pienākumu izpildīšanas.
	6. Puses ir atbildīgas par līgumsaistību izpildi, zaudējumu nodarīšanu otrai Pusei vai trešajām personām un atlīdzina tos pilnā apmērā Latvijas Republikas normatīvajos aktos paredzētajā kārtībā.
	7. Puses nav atbildīgas par saistību neizpildi vai daļēju neizpildi, ja tā radusies iepriekš neparedzētu, vispārpieņemtu, nepārvaramas varas apstākļu dēļ, kurus Puses nevarēja ne paredzēt, ne novērst saprātīgiem līdzekļiem.
2. Līguma darbības termiņš, tā izbeigšana
	1. Līgums stājas spēkā ar abu Pušu parakstīšanas brīdi un darbojas līdz saistību pilnīgai izpildei.
	2. Līguma darbība automātiski izbeidzas brīdī, kad tiek sasniegta Līguma 2.3. punktā norādītā Līguma summa.
	3. Līgumu var izbeigt pirms termiņa ar Pušu rakstisku vienošanos jebkurā laikā vai vienpusējā kārtā, brīdinot par to otru Pusi vismaz 1 (vienu) mēnesi iepriekš.
	4. Pasūtītājs ar rakstisku paziņojumu ir tiesīgs Līgumu izbeigt nekavējoties šādos gadījumos:
		1. ja Pasūtītāju neapmierina Piegādātāja piegādātās Preces kvalitāte, jo tā neatbilst Līguma un/vai Pielikuma noteikumiem;
		2. ja Piegādātājs vēlas paaugstināt Preces cenu;
		3. ja Piegādātājs pārkāpis Līguma 3.1. punktā noteikto;
		4. ja Piegādātājs pasludināts par maksātnespējīgu;
		5. ja kompetentas valsts vai pašvaldību institūcijas Piegādātāja saimnieciskajā darbībā ir konstatējušas normatīvo aktu pārkāpumus, kā rezultātā tiek apturēta Piegādātāja darbība.
	5. Gadījumā, ja Pušu saistību izpildi ir ietekmējuši ārkārtēji, iepriekš neparedzēti apstākļi, Līguma darbība tiek apturēta un Puses vienojas par turpmāko Līguma darbību. Puses apņemas nekavējoties informēt viena otru par šādu apstākļu rašanos, pretējā gadījumā Puses zaudē tiesības uz tiem atsaukties.
	6. Pasūtītājs var vienpusēji atkāpties no līguma izpildes, ja līgumu nav iespējams izpildīt tādēļ, ka ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
3. **Strīdu izskatīšanas kārtība**
	1. Visas domstarpības un strīdus, kas skar Līgumu, Puses izskata pārrunu ceļā.
	2. Gadījumā, ja Puses nevar vienoties, strīdus jautājumu nodod izskatīšanai tiesā, saskaņā ar pastāvošajiem Latvijas Republikas normatīvajiem aktiem.
	3. Pusei, kas vēlas strīdus jautājumu nodot izskatīšanai tiesā, vispirms otrai Pusei jāiesniedz rakstiska pretenzija.
4. Citi Līguma noteikumi
	1. Jautājumi, kas nav atspoguļoti Līgumā, tiek izskatīti atbilstoši Latvijas Republikas normatīvajiem aktiem.
	2. Jebkuri Līguma grozījumi noformējami rakstveidā un pēc abu Pušu parakstīšanas pievienojami Līgumam kā neatņemama tā sastāvdaļa.
	3. Puses apņemas nekavējoties informēt viena otru par savu rekvizītu maiņu.
	4. Pēc pasūtījuma izpildes, publisko izdevumu detalizētas izmaksas ir uzskatāmas par vispārpieejamu informāciju, uz detalizētām izdevumu pozīcijām neattiecas ierobežotas pieejamības informācijas (komercnoslēpuma) statuss.
	5. Līgums ir sagatavots uz 4 (četrām) lapām ar pielikumu “Tehniskā specifikācija-Finanšu piedāvājums” uz 1 (vienas) lapas, kas ir neatņemama Līguma sastāvdaļa.
5. Pušu rekvizīti un paraksti

|  |  |  |
| --- | --- | --- |
| **Pasūtītājs:** |  | **Piegādātājs:** |
| Rīgas valstspilsētas pašvaldības policijaValērijas Seiles iela 12A, Rīga, LV-1019 |  | SIA “AKINA”Jaunciema 7. šķērslīnija 16, Rīga, LV-1013 |
| **Norēķinu rekvizīti:**Rīgas valstspilsētas pašvaldībaRātslaukums 1, Rīga, LV-1050NMR kods: 90011524360PVN reģ. Nr.: LV90011524360Banka: Luminor Bank AS Latvijas filiāle Kods: RIKOLV2XKonts: LV41RIKO0021800014010RD iestādes kods: 219 |  | **Norēķinu rekvizīti:**PVN reģ. Nr.: 40003742820Banka: Kods: Konts:  |
| **Par līguma izpildi atbildīgā persona:** Pasūtītāja Inovatīvo tehnoloģiju grupas galvenais speciālists Rolands ReksnisTālrunis: 67105480 vai 29865772E-pasts: Rolands.Reksnis@riga.lv |  | **Par līguma izpildi atbildīgā persona:** Tālrunis: E-pasts:  |
|  |  |  |
|  |  |  |
| **J. Lūkass** |  | **V. Uzvārds** |